**MINISTERUL MEDIULUI, APELOR ŞI PĂDURILOR**

Direcția politici și strategii silvicultură

Nr. .........../ID/………….2020

**SE APROBĂ**

**DIRECTOR GENERAL**

**Ilie MIHALACHE**

**REFERAT DE APROBARE**

În temeiul prevederilor [art. 20 alin. (2),](http://legislatie.just.ro/Public/DetaliiDocumentAfis/203414) [(4)](http://legislatie.just.ro/Public/DetaliiDocumentAfis/203414) și (6), [art. 22,](http://legislatie.just.ro/Public/DetaliiDocumentAfis/203414) [24,](http://legislatie.just.ro/Public/DetaliiDocumentAfis/203414) [art. 59 alin. (6),](http://legislatie.just.ro/Public/DetaliiDocumentAfis/203414) [(61),](http://legislatie.just.ro/Public/DetaliiDocumentAfis/203414) [(62)](http://legislatie.just.ro/Public/DetaliiDocumentAfis/203414)și [(10)](http://legislatie.just.ro/Public/DetaliiDocumentAfis/203414) și [art. 115 din Legea nr. 46/2008 - Codul silvic, republicată](http://legislatie.just.ro/Public/DetaliiDocumentAfis/203414), cu modificările și completările ulterioare, a fost aprobat Ordinul ministrului apelor și pădurilor nr. 766/2018 pentru aprobarea [Normelor tehnice](http://legislatie.just.ro/Public/DetaliiDocumentAfis/204226) privind elaborarea amenajamentelor silvice, modificarea prevederilor acestora și schimbarea categoriei de folosință a terenurilor din fondul forestier și a [Metodologiei](http://legislatie.just.ro/Public/DetaliiDocumentAfis/204227)privind aprobarea depășirii posibilității/posibilității anuale în vederea recoltării produselor accidentale I, publicat în Monitorul Oficial al României, Partea I, nr. 730 din 23 august 2018.

Ordinul menționat anterior necesită completări, care vizează:

1. Recoltarea de către proprietarul/Succesorul în drepturi/orice persoană care are calitatea de a beneficia de uzufruct și demonstrează cu documente potrivit prevederilor [Legii nr. 287/2009 privind Codul civil, republicată](http://legislatie.just.ro/Public/DetaliiDocumentAfis/187262), cu modificările ulterioare, care are încheiat contract de administrare sau de servicii silvice pe o perioadă de minimum 10 ani pentru fondul forestier pe care îl deține, cu suprafața de maximum 10 ha, pentru care legea nu obligă la întocmirea amenajamentului silvic, a unui volum de maximum 5 mc/an/ha de pe această suprafață, în funcție de caracteristicile structurale ale arboretului; volumul care se poate recolta pe un hectar, indiferent de numărul persoanelor beneficiare sau de calitatea acestora, este de maximum 5 mc/an.

De asemenea vizează și procedura de recoltare a arborilor și/sau arboretelordin fondul forestier, cu suprafața de maximum 10 ha, afectați/afectate de factori biotici și/sau abiotici destabilizatori, iar volumul afectat depășește volumul maxim anual de recoltat, de 5 mc/an.

b) Clarificări referitoare la aplicarea prevederilor amenajamentului silvic, în ceea ce privește recoltarea produselor secundare, în sensul că potrivit art. 59 alin. (4) și (5) din Legea 46/2008-Codul silvic, republicată, cu modificările și completările ulterioare suprafața arboretelor prevăzută în amenajamentul silvic a fi parcursă cu lucrări de îngrijire și de conducere este minimală, iar volumul prevăzut prin amenajamentul silvic pentru extragere este orientativ și se recoltează cu respectarea prevederilor normelor tehnice specifice și în funcție de starea arboretelor. De asemenea stabilește o procedură pentru realizarea răriturilor în arboretele neincluse în planurile decenale de recoltare a produselor secundare, dar care îndeplinesc condițiile tehnice de a fi parcurse cu astfel de lucrări.

c) Clarificări în ceea ce privește aplicarea prevederilor amenajamentului silvic în ceea ce privește recoltarea produselor principale, distinct, funcție de reglementarea procesului de producție, la nivel de arboret sau la nivel de fond de producție, și funcție de unitățile de gospodărire de codru, crâng și codru conventional.

Vă rugăm să fiţi de acord cu elaborarea proiectului de ordin pentru completarea [Metodologiei](http://legislatie.just.ro/Public/DetaliiDocumentAfis/204227)privind aprobarea depășirii posibilității/posibilității anuale în vederea recoltării produselor accidentale aprobată prin ordinul ministrului apelor și pădurilor nr. 766/2018.

**DIRECTOR**

**Dănuț IACOB**